विस्थापित त हुन परेन तर यस घटनापछि सुरक्षाकर्मीहरु दुई पटकसम्म घरमा आई माओवादी आउँछन की नाई भनि सोधने धम्की दिने र कुटपिट गरेको।
घटनाको पूर्ण विवरण (को, कँहा, कहिले, कसरी, के कारणले, कोबाट, कुन अवस्थामा भएको हो बढी भन्दा बढी विवरण लेखनु हुन अनुरोध छ):बाँके महादेवपुरी ३ निवासी ३४ वर्षीया जैकली कुमारी खत्रीलाई ०६० पुस १ गते राति १ बजे आफनो घर देखि ८ किलोमिटर उत्तरमा रहेको सोही गाविस-३ बाघेसाल खोला नजिक रहेको गोठमा सुतेको अवस्थामा चिसापानी आर्मी र राँझा इनामनगर व्यारेकबाट आएका आर्मीले माओवादीको आरोपमा गोठबाट गिरफतार गरी बलात्कार गरी यातना दिई गोली हानी हत्या गरे। उनको लास १७ दिन पछि गोठ भन्दा डेढ किलोमिटर पश्चिम तर्फ रहेको डौरीबासको खोलामा ढुङगाले थिचेर फालेको अवस्थामा प्राप्त भएको थियो। सो दिन हितकलासँगै रहेकी उनकी नन्द ३३ वर्षीया हितकला खत्रीलाई पनि आर्मीले नियन्त्रणमा लिई गोली हानी हत्या गरेका थिए। सुरक्षाकर्मीहरुले आफुलाई माओवादी भनी झुक्काएर बाटो देखाईदिन भनि लगेर कुटपिट र यौनजन्य दुव्यवहार समेत गरी यातना दिएर निर्मम र अमानवीय तरिकाले हत्या गरेको उनका आफन्तको भनाई छ। घाँसपातको सुविधाकालागि गाँउलेहरुले बाघेसालमा अस्थायी प्रकृतीको गोठ बनाई बस्तु पाल्ने र गोठमा घरका कोही मानिस त्यहिबसि हेरविचार गर्ने गर्दथे। गाईबस्तु हेरविचार गर्नेक्रममा उनीहरु सो दिन गोठमा रहेका थिए। सो ठाँउमा १९ वटा गोठहरु रहेका थिए। यस घटनाका बारेमा सुरक्षाकर्मीले महादेवपुरीको जंगल इलाकामा तीन जना आतंककारीको मृत्यु भएको भनी समाचार प्रसारण गरेको थियो। सो दिन सोही गाविस-२ का सुशील उपनामका शेरजंग शाहीलाई झिझरी खोलामा नुहाई रहेको अवस्थामा सुरक्षाकर्मीले हत्या गरेका थिए।